Soñj am eus bezañ meneget an dro-lavar an holl amzer en un notenn yezh war Al Liamm, nemet ne oan ket bet sklaer a-walch, mea culpa, alese rebechoù. Anat eo e chell bezañ implijet an holl amzer en ur frazenn men deus talvoudegezh ur rener pe renadenn eeun ar verb (COD) : Tremen a raer an holl amzer o sellet dre ar prenestr. An holl amzer am eus paseet o studial ar brederouriezh a oa amzer gollet. Ar pezh a zo sius eo an implij eus an holl amzer evel adverb, evel ma vez implijet tout le temps = continuellement, a zo un implij deuet nevez zo e galleg (ca 1880), hervez ar petit Robert. Gant ar ster-se, ne cheller ket lavaret *an holl amzer, mes ordin, dalchmat, hep ehanañ, dibaouez, dalbezh etc...